Carlos Rubiera espubliza “30 Asturianaes”, una triloxía enciclopédica de l’Asturianada
#000001
Con esta obra preslla un ciclu de venti años d’estudiu y afondamientu na canción asturiana
#000002
El cantante y compositor xixonés Carlos Rubiera presenta estos díes 30 Asturianaes, una obra en formatu llibru más tres CDs col que pon el ramu a más de 20 años d’estudiu, revisión y composición nel ámbetu la canción asturiana.
#000003
Esti trabayu representa’l cumal de la so carrera comu cantante y compositor d’asturianaes, un estudiu que tien el so aniciu nes obres de los compositores y cantaores “clásicos” d’a entamos del Sieglu XX (Rodríguez Lavandera, Baldomero Fernández, Manuel del Fresno y otros) que supieron day a la tonada asturiana un calter cultu.
#000004
Recuéyense nesta gran obra un total de 30 pieces vocales xunto con tres pieces istrumentales orixinales pa gaita, cuntando pa la so grabación cola collaboración d’un estraordinariu elencu de 27 intérpretes, pente los que s’alcuentren voces ya músicos de tanta sonadía comu Jose Ángel Hevia, Maria José Hevia, Javier Tejedor, Xuacu Amieva, Mariluz Cristóbal Caunedo, Rafa Lorenzo, Diego Pangua o Llorián García.
#000006
Nel llibru axúntense les lletres de tolos cantares, la partitura de la “Marcha d’honor” compuesta por Rubiera y grabá por Hevia y dellos testos introductorios y biográficos escritos pol propiu autor y pol musicólogu y gaiteru Llorián García Flórez.
#000007
Comu valor añadíu, ca llibru va numberáu con una fueya de roble estampada a man y roblá pol autor, faciendo cada exemplar únicu.
#000008
La variedá estilística (tonada brava, ayerana, soberana, vaqueira, añada, dialogada, a capella, a la gaita...) la diversidá temática, la rigurosidá llingüística, los arreglos y fasta la esperimentación faen d’esti trabayu una especie d’enciclopedia sonora de l’Asturianada.
#000009